ଜୀବନଶୈଳୀ ଏବଂ ଖାଦ୍ୟ ଖାଇବା ଅଭ୍ୟାସ ମଣିଷର ସ୍ୱାସ୍ଥ୍ୟକୁ ଅନେକାଂଶରେ ପ୍ରଭାବିତ କରିଥାଏ। ଖାଦ୍ୟରେ ଭିଟାମିନ ଏବଂ ପୋଷକତତ୍ୱର ଅଭାବ ହେତୁ ଲୋକେ ଅନେକ ପ୍ରକାରର ରୋଗର ଶିକାର ହେଉଛନ୍ତି। ହାର୍ଟ ଆଣ୍ଡ ଷ୍ଟ୍ରୋକ ଫାଉଣ୍ଡେସନ ରିପୋର୍ଟ ଅନୁଯାୟୀ, ୨୦୧୬ରେ ୯୧,୦୦୦ରୁ ଅଧିକ କାନାଡିୟ ଲୋକେ ବ୍ରେନ୍ ଷ୍ଟ୍ରୋକ୍ କିମ୍ବା ହୃଦରୋଗରେ ମୃତ୍ୟୁ ବରଣ କରିଥିଲେ।
୧. ପ୍ରୋସେସ୍ଡ ଜଙ୍କ ଫୁଡ଼ ଏବଂ ତେଲରେ ଛଣା ଯାଇଥିବା ଜିନିଷ ଗୁଡିକରେ ପ୍ରଚୁର ମାତ୍ରାରେ ଟ୍ରାନ୍ସ ଫ୍ୟାଟ୍ ରହିଥାଏ। ଏହା ଶରୀରରେ ଚର୍ବି ବଢାଇବା ସହିତ ବ୍ରେନ ଷ୍ଟ୍ରୋକର ଆଶଙ୍କା ବଢାଇଥାଏ।
୨. ଅଧିକ ଲୁଣ ଖାଇବା ଦ୍ୱାରା ଶରୀରରେ ରକ୍ତଚାପ ବଢିଥାଏ। ଉଚ୍ଚରକ୍ତଚାପ ହେତୁ ହୃଦରୋଗ ଏବଂ ବ୍ରେନଷ୍ଟ୍ରୋକର ଆଶଙ୍କା ବଢ଼ିଥାଏ।
୩. ଏକ ରିପୋର୍ଟ ଅନୁଯାଇ ଯେଉଁମାନେ ରେଡ଼ ମିଟ୍ ଖାଇଥାନ୍ତି ସେମାନଙ୍କ ଠାରେ ଷ୍ଟ୍ରୋକ ହେବାରେ ଆଶଙ୍କା ୪୨% ବଢ଼ିଯାଇଥାଏ। ରେଡ଼ ମିଟରେ ଅସନ୍ତୁଳିତ ଚର୍ବି ରହିଥାଏ ଯାହାକି ଷ୍ଟ୍ରୋକର କାରଣ ସାଜିଥାଏ।
୪. ସେହିପରି ଅଧିକ ପରିମାଣରେ ସୋଡ଼ା ଅଥବା ମୃଦୁପାନୀୟ ପିଉଥିବା ବ୍ୟକ୍ତି ଏବଂ ପିଲାମାନଙ୍କ ଥରେ ଷ୍ଟ୍ରୋକ ହେବାରେ ଆଶଙ୍କା ୪୦% ବଢ଼ି ଯାଇଥାଏ।
